【戰況R2】馬主感激賀賢令北海盗慢慢成長
2024年04月17日 19:36
東網電視
更多新聞短片
賀賢馬房「北海盜」上仗一落五班即跑第2,今仗配布文捲土重來,因應5檔關係早段可跟前多少,結果直路發揮出應有後勁,順利以2.2倍大熱門身份贏馬,為馬匹打開勝利之門。今場跑第2名為班德禮「贏盡天下」,鍾易禮「無敵精英」跑第3,第4名為潘頓直路受阻嘅「美麗多盈」。
賽後,馬主王紅好開心見到「北海盗」贏馬,其實上場已經跑得好好,而且一直進步,賀賢部署循序漸進。之前「北海盗」未成熟,賀賢好有耐性,慢慢令馬匹成長,而佢養咗幾匹馬,對每駒都有期望,但最重要係愛駒健康,否則夾硬催谷都冇用。王紅又表示,「北海盗」係佢同賀賢一齊揀,賀賢畀咗幾隻馬佢睇,最後揀咗呢隻。至於點解會叫「北海盗」,王小姐話自己係北方人,所以愛駒都會以「北」字行頭,而海就係遼闊,而「盗」字睇落好似搶咗,但其實冇呢個意思,所得嘅都會回饋社會。
問到點樣同賀賢結緣,王小姐話係北京馬會同事介紹,賀賢對馬匹相當了解,亦好有策略,所以放心將愛駒交畀賀賢訓練。
第2場賽果:1-8-6-10
二重彩賽果:1-8(最後賠率13)